27.1.2023
SK
Úradný vestník Európskej únie
C 32/93 Štvrtok 23. júna 2022
61.
víta vyhlásenie, na ktorom sa 15. februára 2022 v Bruseli dohodli vedúci predstavitelia miestnych a regionálnych samospráv členských štátov AÚ a EÚ a v ktorom sa okrem iného zdôraznilo, že bez angažovanosti miestnej a regionálnej samosprávy nemožno dosiahnuť 65 % zo 169 cieľových hodnôt, o ktoré sa opierajú ciele udržateľného rozvoja;
62.
víta dohodu Rady ministrov AfCFTA o spoločných pravidlách pôvodu pre súbor 87,7 % tovaru alebo 3 800 colných položiek, na ktoré sa AfCFTA vzťahuje; vyzýva Európsku komisiu, aby harmonizovala pravidlá pôvodu a vypracovala návrh jednotných pravidiel pôvodu pre obchod so všetkými africkými krajinami na základe nedávno dohodnutých pravidiel v rámci AfCFTA, ktoré by nahradili rôznorodé pravidlá pôvodu v rôznych obchodných dohodách a režimoch EÚ s africkými regiónmi a krajinami; je presvedčený, že by to bolo aj na prospech podnikov a colných orgánov EÚ; vyzýva Komisiu, aby preskúmala ďalšie možnosti a opatrenia na posilnenie prepojení a synergií medzi rôznymi obchodnými dohodami EÚ s africkými krajinami a AfCFTA; víta cieľ AfCFTA, ktorým je zlepšenie regionálnej diferenciácie a rozšírenie a prepojenie systémov infraštruktúry; vyzýva EÚ, aby so sekretariátom AfCFTA spolupracovala na urýchlenom budovaní kapacít a technickej podpory pri realizácii AfCFTA;
63.
víta skutočnosť, že v novembri 2021 EIB otvorila svoje prvé centrum v Afrike, a to v hlavnom meste Kene Nairobi;
64. oceňuje iniciatívu Rady a Komisie usporiadať prvý týždeň Afriky a Európy, ktorý sa vo februári 2022 konal v Bruseli; víta plodnú prácu niekoľkých tisícok zástupcov mládežníckych organizácií, organizácií občianskej spoločnosti, miestnych orgánov, odvetvia kultúry a podnikateľského sektora; zdôrazňuje, že lepšia spolupráca EÚ s mladými Afričanmi a africkou diaspórou v EÚ môže z dlhodobého hľadiska štrukturálne zlepšiť vzťahy medzi EÚ a Afrikou; v tejto súvislosti vyjadruje poľutovanie nad tým, že Európsky parlament nebol viac zapojený a že podujatia sa konali počas plenárnej schôdze Európskeho parlamentu v Štrasburgu, a zdôrazňuje, že pred nadchádzajúcimi iniciatívami je dôležité podporovať väčšiu spoluprácu všetkých zainteresovaných strán vrátane obchodných organizácií; vyzýva Komisiu, aby každoročne organizovala Týždeň Afrika – Európa a aby do diskusií usporiadaných počas týždňa Afrika – Európa zapojila mladých ľudí, najmä ženy a dievčatá;
65. vyzýva Komisiu, aby sa na budúcich obchodných samitoch EÚ – Afrika zamerala na potenciálnu úlohu miestnych hospodárskych a udržateľných výrobných alternatív, ako je bioprodukcia, spravodlivý obchod, družstvá drobných poľnohospodárov a zainteresované strany sociálneho hospodárstva pri budovaní udržateľnejšieho a spravodlivejšieho obchodného partnerstva medzi Afrikou a EÚ;
66. zdôrazňuje, že treba zvýšiť zapojenie zainteresovaných strán, najmä podnikateľských združení MSP na celom africkom kontinente, a čoraz dôležitejších organizácií občianskej spoločnosti z EÚ aj AÚ do diskusií, ktoré prinášajú nový rozmer obchodu, investícií a hospodárskej spolupráce zameraný na spravodlivé a etické vzťahy;
67. konštatuje, že dopravné siete sú kľúčovými faktormi, ktoré uľahčujú obchod a prosperujúce hospodárstvo; zdôrazňuje potrebu lepšieho prepojenia afrických vidieckych a mestských oblastí, aby sa zabezpečilo lepšie prepojenie v rámci afrických krajín a na africkom kontinente; zdôrazňuje, že návrhy Tímu Európa na realizáciu infraštruktúrnych projektov musia vychádzať z potrieb, ktoré AÚ identifikovala v rámci programu rozvoja infraštruktúry v Afrike; v tejto súvislosti žiada, aby boli miestne a regionálne zainteresované strany zapojené do rozhodovacieho procesu o povahe a objeme projektov v oblasti infraštruktúry; pripomína, že je približne 53 % ciest v Afrike nespevnených a izolovaných od obchodných centier a že celoročný prístup k funkčným cestám má menej ako polovica obyvateľov vidieckych oblastí, čo ilustruje na potrebu investovať nielen do hlavných projektov; vyzýva tiež na investície do logistiky chladiarenského reťazca a moderných skladovacích zariadení a všeobecne na zlepšenie logistiky medzi miestami výroby a spotreby, ktoré poľnohospodárom umožnia dodávať poľnohospodárske výrobky na určité vzdialenosti, a to aj vzhľadom na rýchlu urbanizáciu Afriky, čím sa prispeje k ukončeniu potravinovej neistoty; konštatuje, že k rozvoju afrického hospodárstva môže prispieť funkčná dopravná sieť a investície do infraštruktúrnych projektov; vyzýva Európsku komisiu, aby uľahčila investície do infraštruktúrnych afrických projektov prostredníctvom svojich obchodných a investičných nástrojov pre Afriku;
68. podporuje širokú diskusiu s cieľom prehodnotiť modely a plány rozvoja infraštruktúry a určiť alternatívne modely mobility a moderné riešenia mobility 21. storočia pre všetkých v rámci regiónov, ako aj na celom kontinente, a to na základe skúseností získaných v EÚ a ďalších priemyselných krajinách, s cieľom vyhnúť sa ich chybám;